rlitschk/wikidir huggingface dataset:
Fedderlohmöhlen (hoochdüütsch Federlohmühlen) is en lütten Oort in de Gemeen Karkwals (Samtgemeen Bootel) in’n Landkreis Rodenborg, Neddersassen. De Oort höört von öllers bi Karkwals mit bi. Fedderlohmöhlen liggt an’n Fedderlohmöhlenbeek, de later in de Rodau münnt. Üm den Oort rüm gifft dat veel Holt. In’n Noordwesten liggt dat Naturschuulrebeed Groot un Witt Moor. De Naveröörd sünd de Hartmannshoff in’n Noorden, Hassel in’n Noordoosten, Riekenbossel in’n Oosten, Lürken in’n Süüdoosten, Op’n Sand un Wittenmoor in’n Süden, Karkwals in’n Süüdwesten un Westerwals in’n Westen. De Watermöhl von Fedderlohmöhlen is wohrschienlich al üm 1600 rüm anleggt worrn. Dat hüdige Gebüüd is von 1789. De Möhl is bet 1974 mit Waterkraft lopen un denn noch bet 1985 elektrisch. Na disse Tied stünn de Möhl leddig. De Möhl is von 1999 bet 2001 denn wedder restaureert worrn. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Karkwals in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n
Bellen (hoochdüütsch Bellen) is en lütten Oort in de Gemeen Brookel (Samtgemeen Bootel) in’n Landkreis Rodenborg, Neddersassen. Bellen liggt in en Rebeed mit veel Holt dicht bi de Steed, an de de Mehlandsbeek un de Hahnenbeek to de Wiedau tohoopfleten doot. Dat grote Holt in’n Noorden driggt den Naam Trochel. De Naveröörd sünd Hemslingen un Söhlingen in’n Noordoosten, Täwel in’n Oosten, Moordörp in’n Süüdoosten, Rosebruch in’n Süden, Nee-Bretel un Bretel in’n Süüdwesten un Bootel un Brookel in’n Noordwesten. In’n Düütsch-Franzööschen Krieg is een Soldaat ut Bellen fullen oder vermisst, in’n Eersten Weltkrieg ok een un in’n Tweten Weltkrieg söss. In de Franzosentied von 1810 bet 1814 hett de Oort to de Mairie Rodenborg in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Rodenborg in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n Landkreis Rodenborg tohoopgahn is. In dat 19. Johrhunnert hett de Oort to de Buurschop Hemslingen höört un weer keen egenstännige Gemeen. To Anfang von dat 20. Johrhunnert is Bellen denn aver en Gemeen
Vahlsen betekent Vahlsen, Stadtdeel van de Stadt Deppelt, Noordrhien-Westfalen, Vahlsen, Stadtdeel van de Stadt Hauern-Meumag, Noordrhien-Westfalen, Vahlsen, Oort in de Stadt Oarolsen in’n Landkreis Waldegge-Frankenberg, Hessen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Vahlsen (haugduitsk: Vahlhausen) es eun Oortsdeul von Deppelt un liggt knapp 4 km in’n Austen van’n Stadtzentrum weg. De Oordsdeul is iut vürmolig sülvstännigen Gemeunen Daalsheue (haugduitsk: Dahlsheide), Vahlsen, Haugenwart (haugduitsk: Hohenwart), Vahlser Höchte (haugduitsk: Vahlhauser Höhe) un Nüjmöjjerfelle (haugduitsk: Neumeiersfeld) teohaupe sett. Vahlsen grenzt in’n Noordausten an Meoske, in Austen an Nedderscheunhagen, in’n Süden an Düselbreok un in’n Westen an’t Hakedaal un de Stadtdeul Deppelt-Noord. Man is sik vermoden, dat de Oord twisken 850 un 1050 grünnt worde. In Oorkunnen van’t Klauster Corvey un iut’t 9. Johrhunnert sind, werrt mänje Wonnstieden mit teo Vahlsen passlichen Nomen neumet, man sünner dat de prezüise Loge beschrieven werrt. In’n August 2006 hadde Vahlsen 615 Inwonners. In’n Johre 1920 gleder man de vürmolig sülvstännigen Gemeunen Vahlser Höchte, Daalheue, Nüjmöjjerfelle un Haugenwart mit na Bahlsen in. Den 1. Januar 1970 worde Vahlsen na de Stadt Deppelt ingledert. Vahlsen is evangeelsk-reformeert un höört büi de Kerkengemeune Vahlsen büi. De Oordsbörgermeester is upstunds Bärbel Hesse (SPD), de Repräsentant in’n Stadtrood is Manfred Stölting (SPD). Martin Bünermann: Die Gemeinden des ersten Neugliederungsprogramms in Nordrhein-Westfalen, 1970, Deutscher Gemeindeverlag, Köln. Eordsdeule van Deppelt Barksen | Bentrup | Böjjerbieke | Bövverschäunhagen | Breoksen | Deppelt-Noord | Deppelt Süüd | Düsselbreok
Bockel is de hoochdüütsche Naam von en poor Öörd, de op Plattdüütsch Bokel oder Baukel heten doot. Bockel is de Familiennaam von Alit Bockel (üm 1490–üm 1521), Moder von Jan van Leyden, Dirk Bockel (* 1976), luxemborgschen Triathlet, Franz Bockel (1798–1879), düütschen Schriever, Herbert Bockel (* 1940), düütschen Germanist un Rumänist, Jean-Marie Bockel (* 1950), franzööschen Politiker. Kiek ok bi: Böckel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wigger vun Veern weer vun 1013 bet den 16. August 1031 de Bischop vun Veern. He weer Nafolger vun Bernhard II. Vördem weer he Proovst to Köln ünner Arzbischop Heribert vun Köln. Heribert hett em as Proovst afsett, dor hett Heinrich II. König vun dat Oostfrankenriek, de mit Heribert ok nich good weer, em as Bischop to Veern insett. Ünner Bischop Wigger hett Veern 1028 dat eerste Maal en Doom kregen, de ut Steen boot weer. De Doom to Veern is in’t 12. Johrhunnert denn romaansch utboot worrn. Ok de religiösen Elementen, de he ut dat Rhienland mitbröcht harr, hebbt sik utwarkt un hebbt dorto föhrt, dat de Doomkark as Schutzhilligen nich mehr den Hilligen Andreas harr, man de Hillige Caecilia. He is na Angaven ut dat Necrologium ut Hilmssen den 16. August 1031 doodbleven. Sien Nafolger as Bischop weer Dietmar I.
Op’n Sand (hoochdüütsch Auf dem Sande) is en lütten Oort in de Gemeen Karkwals (Samtgemeen Bootel) in’n Landkreis Rodenborg, Neddersassen. De Oort höört von öllers bi Karkwals mit bi. De Naveröörd sünd Hassel un Riekenbossel in’n Noordoosten, Lürken in’n Süüdoosten, Wittenmoor in’n Süden, Süderwals un Karkwals in’n Süüdwesten, Westerwals in’n Westen un Fedderlohmöhlen in’n Noordwesten. De Sand is as Anbo von Karkwals ut grünnt worrn. De Oort hett vör 1885 to de Amtsvaagdie Karkwals in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. In dat 19. Johrhunnert hett de Sand to de Buurschop Karkwals höört un later to de Gemeen Karkwals. Mit de Gemeenreform in Neddersassen an’n 1. März 1974 is de Gemeen Karkwals mit Riekenbossel to de ne’e un gröttere Gemeen Karkwals tohoopgahn. De Sand is evangeelsch-luthersch präägt un höört to dat Kaspel von de Bartholomäus-Kark in Karkwals. För de Kathoolschen is de Corpus-Christi-Kark in Rodenborg tostännig. De Sand is över en lüttjere Straat anbunnen an de Kreisstraat 209, de in’n Süüdwesten na Karkwals un in’n Noordoosten över Riekenbossel an de Bundsstraat 440 un wieder na Bootel löppt. Von Karkwals geiht de K
Auf dem Sande betekent Auf dem Sande, Siedlung in Luckenwalde, Brannenborg, Auf dem Sande, ölleren Naam von’n Stadtdeel Äußere Neustadt von Dresden, Sassen. Dat is ok de hoochdüütsche Naam von Op’n Sand, Oort in de Gemeen Karkwals in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Stölpenhoff (hoochdüütsch Stölpenhof) is en Hoff in de Gemeen Visselhöövd in’n Landkreis Rodenborg, Neddersassen. De Oort höört von öllers bi Visselhöövd mit bi. De Oort liggt in’n Westen von de Lümbörger Heid. Dat Water ut dat Rebeed flütt över den Visselbeek af. De Naveröörd sünd Hälßen in’n Noordoosten, Schwitschen in’n Oosten, Affwinkel un Visselhöövd in’n Süden, Wööstenhoff un Nindörp in’n Süüdwesten, Grapenmöhl in’n Westen un Bookholt in’n Noordwesten. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Stölpenhoff weer al jümmer Deel von de Gemeen Visselhöövd. De Gemeen Visselhöövd is an’n 1. März 1974 mit de Gemeenreform in Neddersassen denn mit en Reeg annere Gemenen to de ne’e un düüdlich gröttere Gemeen Visselhöövd tohoopgahn. De Stölpenhoff is evangeelsch-luthersch präägt un höört to dat Kaspel von de Johannis-Kark in Visselhöövd. För de Kathoolschen weer von 1852 bet 1960 de Kapell op Slott Kedenborg tostännig. Nu is de Hart-Jesu-Kark in Visselhöövd tostännig, de siet 1. August 2004 to de Karkengemeen St. Maria von’n hilligen Rosenkranz in Wasra tohöört. De Stölpenhoff is över lüttjere Straten anbunnen
Anke (öller: Anneke oder Anneken) is een plattdüütschen Vörnaam för Deerns. Anke kümmt vun Anne. Dat is en annere Form vun den latienschen Naam Anna. (Düsse Naam kann vun vörn un ok vun achtern liek lesen weern. Sowat heet denn Palindrom). De Naam Anna is de latiensche Form vun den hebreeschen Naam Hannah. Hannah bedutt so veel, as De Gnaad kregen hett oder ok Up de Gott passen deit. Babenhen kann Anna ok vun den olen düütschen Jungsnaam Anno herkamen un is denn ümmuddelt för Deerns dör dat Enn -a. As dat bi plattdüütsche Naams ganz begäng weer, is an den Naam Anne toeerst, as Anbacksel (Suffix) to'n lüttjer maken (Diminutiv), de Form -ke rankamen (En later Anbacksel is -tje, dorvun kummt denn de Naam Antje). So weer de Naam nu Anneke. Dat is denn mit de Tiet noch afslepen wurrn to Anke. Anke bedutt also so veel as Lütt Anna. List vun plattdüütsche Vörnaams Wofaken un woneem de Vörnaam in Düütschland vörkummt: Anke, Anneke, Anneken
John Maxwell Coetzee [kʊtˈsiə]] (* 9. Februar 1940 in Kapstadt) is en süüdafrikaansch Schriever; siet 2007 is he austraalsch Staatsbörger. He wurr as eerst Schriever tweemal mit den Booker Prize uttekent un kreeg 2003 den Literaturnobelpries tospraaken. Coetzee hett nedderlannsch Wuddels, is aber in en engelschspraakig Familie upwussen. Dennoch weer he siet sien Kindheit ok mit de süüdafrikaansch Spraak Afrikaans vertroot. Sien Moder Vera Coetzee weer Grundschoolmeestersche, sien Vader Zacharias en Jurist, de wiels den Tweeten Weltkrieg up Sieden vun de Allieerten in Noordafrika kämpt harr. Bit 1948 weer de Vader as Afkaat bi de Stadtverwalten in Kapstadt anstellt, verlor aber denn dissen Posten wegen sien apartheidkritisch Hollen, woruphen de Familie för dree Johr up en Farm in Worcester leev. J. M. Coetzee studeer an de Universität Kapstadt Engelsch (BA Honours 1960) un hett dorto parallel en tweet Hööftstudium in Mathematik (BA Honours 1961) afslooten. Dornah weer he in England tonächst för IBM un denn för International Computers Limited in Bracknell, Berkshire as Programmeerer tätig, en Tiet, de he in den tweeten Band vun sien romanhaft Memoiren (Youth. Scenes from Provincial Life II, 2002) beschrifft. Mit en Arbeit över Ford Madox Ford kreeg he 1963 den M.A.-Grad in Engelsch an
En Plantage oder Plantaasch is en groten Bedriev in de Woold- oder Landweertschop, de in Monokultur en Produkt for den Weltmarkt anboon deit. Sunnerlich mehrjöhrige Planten oder Duerkulturen, as Bananen, Kattuun, Holt, Öölpalmen, Koffi, Kakao, Tee, Aaft, Sisal-Agaven, Naturkautschuk un Zuckerrohr weert in Plantagen plant un tagen, man ok eenjöhrige Planten, as Toback un de wecken Aarden vun Kattuun. To en Plantagen höört faken ok grode Anlagen mit to, wo dat losgeiht mit de eersten Tre'e vun't Verarbeiten vun dat Produkt. Plantagen weert nich bloß in de Tropen, man ok rund um de Middellannsche See, in Kalifornien un in Süüdafrika bedreven. De Buer, de en Plantagen bedrieven deit, warrt Planter nömmt. Dat Woort Plantage (an un for sik bedutt dat Woort 'dat Insetten vun Paten' (plantes)) is as Lehnwoort in't 17. Johrhunnert ut dat Franzöösche in dat Nedderlannsche un (Platt-) Düütsche utlehnt wurrn, man hüdigendags is dat en Verkehrten Fründ. Dat Woort Plantage for Grote Plantenanlage meent hüdigendags in't Franzöösche un ok in't Engelsche datsülvige, as plantation, d. h. 'Anlaag vun Paten' (plantes)). Philip D. Curtin: The Rise and Fall of the Plantation Complex: Essays in Atlantic History. Cambridge University Press, 1998. ISBN 0-521629438. Phil West: Growing Plantation Forests. Springer,
Monokultur (vun ooldgr. μόνος monos, alleen un lat. cultura, Anboo, Pleeg) weert de Gemarken in Land- un Wooldweertschop, un ok in'n Goornbo nömmt, wo over en Reeg vun Johre hen man bloß een Plantenaart anboot warrt. As landweertschoppliche Methode bringt de Monokultur Vordeele bi Pleeg un Aarnt un maakt de Arbeit eenfacher. Man faken weert natüürliche Ressourcen, as Licht un Water, un Synergie-Effekte twuschen allerhand Organismen nich optimal bruukt. Todem kann de Kultur gauer stöört un dör'nanner brocht weern (ringe Resilienz). De Begreep warrt ok bruukt, wenn in de wecken Regionen de Bueree sik sunnerlich mit een Produkt befaten deit, as mit Kattuun, Koffie un Vehtucht. In en overdragen Sinn warrt vun Monokultur ok snackt, wenn in sunnerliche Regionen oder Städer in en Land de Industrie man to'n gröttern Deel sik mit man een Produkt befaten deit un vundeswegen vun Krise gau umsmeten weern kann, as bi Schippbo, Bargwarke, Kledaaschen- un Smuckindustrie etc., oder, ganz allgemeen, wenn enerwegens man een enkelt System den ganzen Markt regeern deit (as in de Software-Industrie, wo dat Windows-Bedrievssystem grote Deele vund en Markt bestimmen deit ) oder ok in de Kultur, wenn man sunnerliche Twiege vun de Kultur over de annern regeern doot oder
Beesten betekent Beesten, annern Utdruck för Deerten, Beesten, Gemeen in’n Landkreis Eemsland, Neddersassen. Beesten is de Familiennaam von Werner von Beesten (1832–1905), düütschen Jurist un Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Resilienz is in de Ökologie en Ökosystem sien Vermögen, dor gegen an to gahn un gegen to hollen, un sik achternah gau wedder to vermünnern, wenn dat stöört un dör'nanner brocht warrt.Stöört un dör'nanner brocht weern kann dat dör Dalsläge, as Füer, Floot, Storm un unbannig Vermehren vun Insekten, man ok dör den Minschen sien Doon, as Afneihn vun Wolden, Fracking vun den Unnergrund to'n Ruttrecken vun Eerdööl, dör Pestizide, de up'n Acker sprütt weert, man ok dör dat Inföhren vun frömme Aarden vun Planten oder Deerter. Wenn en Ökosystem dull genoog oder lang noog stöört wurrn is, kann dat dor an en Sull schaven weern, achter den dat heel un deel umsleiht. Dör de Minschen ehr Doon, as dör dat Verminnern vun Biodiversität, Utpovern vun natüürliche Ressourcen, Schietigmaken vun'e Umwelt, Land-Verbruken, un globalen Klimawessel, slaht jummers mehr Ökosysteme um. Faken geiht dat dor bargdal bi.. Hüdigendags snackt de unnerscheedlichen Twiege vun de Wetenschop over Resilienz un denkt dor gemeensom over na, wie Minschen un Ökosysteme tosamenhangen doot. Se hefft ok rutfunnen, datt dat afsluuts nödig is, aftodreihn vun dat Paradigma vun den hööchsten Upbrengst, hen to en Umwelt-Ressourcen-Management, de sik vörnahmen hett, ökoloogsche Resilienz up to boon dör „Resilienz-Analyse,
Resilienz (lat. resilire, „torüchjumpen“, „afprallen“) betekent Resilienz, dat Vermögen vun en Ökosystem, wenn dat stöört un dör’nanner brocht wurrn is, sik to vermünnern un torüch to kehren to den Tostand, wie dat vördem weer, Resilienz, dat Vermögen vun de Psyche, Wedderstand to leisten, Resilienz, dat Vermögen vun dat Recht, sik an to passen un up to nehmen, wat sik in en Sellschop ännert hett, Resilienz, dat Vermögen vun en Material, wenn dat in en annere Form bagen wurrn is, torüch to kehren in den Tostand, wie dat vördem weer, Resilienz, dat Vermögen vun technische Systeme, nich heel un deel ut to fallen, wenn dor en Deel vun nich geiht, Resilienz, dat Vermögen vun Sellschoppen un Meenden, dat ut to holen un af to könen, wenn se stöört oder dör’nanner brocht weert. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Bröökreken befaat sik mit de Divischoon vun helen Tallen. De Bröök is dorbi de Schrievwies vun’n ratschonale Tall as Quotient, also as Resultat vun ’n Divischoon. För dat Opschrieven vun Bröken warrt tomehrst de Teller un de Nömer över ennanner schrieven un mit ’n waagrechten Streek trennt: Z N {\displaystyle {\frac {Z}{N}}} Achter de Naams Teller un Nömer steiht dit Bild: En hele Saak warrt opdeelt. De Nömer „nöömt“ wo groot de Andelen sünd, t.B. Drüddel oder Veertel. Un de Teller tellt, wo vele Andelen een vun de hele Saak kregen hett. Wenn een den Bröök as Divischon verkloort, denn is de Teller Z de Dividend vun de Division und de Nömer N is ehr Divisor. Jedeen Divischoon lett sik as Bröök opschrieven. Bi en konkreten Bröök sünd Teller un Nömer dorbi hele Tallen. För ’n allgemenen Bröök köönt se aber ok algebraaschee Utdrück ween. Wichtig is dorbi noch, dat de Nömer nienich Null ween dörv, wieldat dat Delen dör Null nich defineert is. In’n Alldag schrifft een Brööktallen, de grötter as 1 sünd ok as unechte Bröken, dat heet, de hele Tall warrt ruttrocken un blots de Divischoonsrest warrt as echten Brook schrieven, t.B. 1½ un nich 3/2.
Roubaix (ndl.: Robaais) is ene olde industrielle Stadt in den franzööschen Bezirk Nord, in de Neegde vun de belgische Grens. De Stadt liggt op en Hööchd vun 17 m bet 52 m över de See bi en Dörsnittshööchd vun 35 m, op en Flach vun 13,23 km². Se is mit rund 96.000 Inwahner nah Lille un Amiens de dartgröttste Stadt vun de Region Hauts-de-France in’t Noorden van Frankriek. To Anfang vun dat 20. Johrhunnert is Roubaix en Zentrum vun de Textilindustrie ween, man hüdigendags is dor nix vun nahbleben. Vundaag gifft dat veel Bedrieven up den IT-Sektor. De Stadt is goot bekannt dör dat Radrennen Paris–Roubaix. Roubaix hett'n Partnerschapp met: Mönchengladbach, Düütschland (1969) Verviers, Belgien (1969) Bradford, Grootbritannien (1969) Skopje, Noordmakedonien (1973) Prato, Italien (1981) Sosnowiec, Polen (1993) Covilhã, Portugal (2000) Bouira, Algerien (2003) Websteed vun de Stadt (franzöösch) Websteed vun dat Amt för Tourismus (franzöösch) (engelsch) (nedderlandsch) Websteed vun dat Kunstmuseum (franzöösch) Websteed vun dat Textielmuseum (franzöösch) (engelsch) (nedderlandsch) Roubaix. Mehr Biller, Videos oder Audiodateien to’t Thema gifft dat bi Wikimedia Commons. OVH siet 1999, Ankama siet 2007 un Blanchemaille siet 2014 Normdaten: GND: 4117125-1 | LCCN: n81101038 | VIAF: 146592537 | Wikipedia-Personensöök
Josef Rasselnberg (* 18. Dezember 1912 in Düsseldörp; † 9. Februar 2005) weer en düütsch Footballspeler un Trainer. He is vör allen dör dat WM-Qualifikatschonsspeel 1934 gegen Luxemburg in Erinnerung bleeven, bi dat he de eerst düütsch Doorschütten bi en WM-Qualifikatschoon wurr. He speel in de 1930er Johren för den VfL Benrath (Düsseldörp). (Weer) bekannt wurrn is he dör de veer Doren vun Michael Ballack an' 27. Mai 2004 in dat Testspeel vör de Europameesterschap in Portugal bi den 7:0-Sieg vun de düütsch Natschonalmannschap in Freiburg gegen den Mannschap ut Malta. Dodör wurr an sien veer Doren in dat Speel gegen Luxemborg an' 11. März 1934 bi dat 9:1 WM-Qualifikatschonsspeel för de Endrunn in Italien erinnert. Mit sien dormals 21 Johren hörrt he to de jüngsten Speler vun en düütsch Natschonalmannschap, de veer Doren in een Speel schaaten hemm. Nah dat spoodriek Speel gegen Luxemborg truck he sück aber en langandüern Kneebesehren to un kunn dorher nich an de Football-Weltmeesterschap 1934 in Italien deelnehmen. Ok de Endrunn um de Düütsch Footballmeesterschap 1934 kunn he nich för sien Vereen, den VfL Benrath, bestrieden. Ahn den doorgefährlichen Halfstörmer lann de VfL blots en Punkt achter den FC Schalke 04 in de Gruppenspelen
Disse Artikel is man blots en Stubben. Du kannst Wikipedia helpen un em verbetern. De Ökologie (vun ooldgr. οἶκος oikos ‚Huus‘, ‚Huusholt‘ un λόγος logos ‚Lehr‘; also ‚Lehr vun'n Huushollen‘, fröher ok Mesologie) is an un for sik en Twieg vun de Biologie, de sik dor mit befaten deit, wie de Leevwesen sik unner'nanner verhoolt un wie se mit de Umwelt tosamen hangen doot. Hen un wenn warrt, mit'n sülvigen Sinn, de Utdruck Bioökologie bruukt, um de gegen de Geoökologie over af to grenzen. As dat Umweltbewusstsien in de tweede Hälft vun dat 20. Johrhunnert jummers grötter wurrn weer, is de Begreep wiet over den naturwetenschopplichen Rahmen vun de Biologie rut greit, un warrt vun dor af an as Synonym for Begreepe as Umweltschuul oder Umwelt bruukt un dor ok mit dör'nanner muddelt. Wat bi de Ökologie rutkamen is, warrt jummers mehr ok in de Gemarken vun de Philosophie, Sellschop un Politik anwennt un dor besnackt. Dor schall denn ok mit beschreven weern, wie de Minsch to sien Umwelt steiht un wie de beiden vun'nanner afhangt. Dor is de Begreep bi wieter wurrn un hett ok en annern Sinn bi kregen. Hüdigendags warrt Ökologie ok en minschlich Doon nömmt, wat
Ökosystem (vun ooldgr. οἶκος oikós ,Huus‘ un σύστημα sýstema ,wat tohopenstellt is‘, ,wat verbunnen is‘) is en Fackbegreep ut de Ökologie. En Ökosystem besteiht ut en Reeg vun Leevwesen ut allerhand Aarden, de tohopen leven doot (Biozönose), un dorto ut ehre Umwelt, wo ok Levensruum oder Biotop to seggt warrt. Dat Woort Ökosystem warrt in de Naturwetenschoppen so bruukt, dat dor keen Oordeel mit afgeven is, ob sik dat um en gode oder slechte Saak hanneln deit. In de Politik un in't Alldagsleven warrt avers faken so snackt, as mössen Ökosysteme an un for sik schuult weern. Wenn so snackt warrt, sünd avers nich all Ökosysteme meent, man ganz bestimmte Ökosysteme, de so ankeken weert, as weern se vun sunnerlichen Weert for de Umwelt oder for de Minschen. Woold Grasland Korallenriff See Savanne Tundra Wööst Resilienz Biom J. Maynard Smith: Models in Ecology. Cambridge University Press, Cambridge 1974, ISBN 0-521-20262-0. DFG Science TV: „Natur am Start“ – Leben im Tagebau: Von der Mondlandschaft zum Ökosystem – Video-Serie zur Entstehung eines Ökosystems
Mesologie (vun ooldgr. μέσος mesos ,in de Midden’ ,midden’ ,Milieu’ un λόγος lógos ‚Lehr‘; „Milieulehr“ oder „Umweltwetenschop“) is en annern Utdruck for dat Fack Ökologie. He warrt hüdigendags in Düütschland nich mehr bruukt. Dat Woort Mesologie is to'n eersten Mol 1860 vun Louis-Adolphe Bertillon bruukt wurrn. Dor scholl de Lehr mit betekent weern, wie de Organismen sik to ehre Umwelt verhoolt. Afleit' is dat ut dat franzöösche „science des milieux“ (Umweltwetenschop). Later hett he den Begreep ok na de Soziologie un na den Infloot vun dat Milieu hen verstahn. Hüdigendags warrt de Begreep sunnerlich bruukt, wo Franzöösch un Portugeesch snackt warrt. In de Gemarken vun de Hooch- un Plattdüütsche Spraak hett sik de Utdruck Ökologie (inföhrt 1866 vun Ernst Haeckel) dörsett. Toepfer, Georg, Historisches Wörterbuch der Biologie, Geschichte und Theorie der biologischen Grundbegriffe, Band 2 Stuttgart [u. a.], 2011, S.681" u. "706", ISBN=978-3-476-02318-6 Matthias Schäfer, Wörterbuch der Ökologie, 4. Uplage, S. 199 Vieira, Waldo, Nossa Evolução, 3. Uplage, Foz do Iguçu-PR, =2012 , S. 33, ISBN=978-85-98966-58-8